CELEX: C2006/074/08
Language: fi
Date: 2006-03-25 00:00:00
Title: Asia C-467/05: Tribunale di Milanon  6.10.2005  tekemällään päätöksellä esittämä ennakkoratkaisupyyntö rikosasiassa, jossa vastaajana on Giovanni Dell'Orto

25.3.2006   
            
            
               FI
            
            
               Euroopan unionin virallinen lehti
            
            
               C 74/4
            
         Tribunale di Milanon 6.10.2005 tekemällään päätöksellä esittämä ennakkoratkaisupyyntö rikosasiassa, jossa vastaajana on Giovanni Dell'Orto
   (Asia C-467/05)
   (2006/C 74/08)
   Oikeudenkäyntikieli: italia
   Tribunale di Milano on pyytänyt 6.10.2005 tekemällään päätöksellä, joka on saapunut yhteisöjen tuomioistuimeen 27.12.2005, Euroopan yhteisöjen tuomioistuimelta ennakkoratkaisua rikosasiassa, jossa vastaajana on Giovanni Dell'Orto seuraaviin kysymyksiin:
   
               1)
            
            
               Voidaanko puitepäätöksen 2001/220/YOS 2 ja 9 artiklan säännöksiä soveltaa rikosprosessimenettelyssä yleisesti kehen tahansa rikoksesta vahinkoa kärsineeseen henkilöön rikoksen uhreille maksettavista korvauksista 29 päivänä huhtikuuta 2004 annetun neuvoston direktiivin 2004/80/EY (1) 1 artiklan ja sitä seuraavien artiklojen tai muiden yhteisön oikeussääntöjen johdosta?
            
         
               2)
            
            
               Voidaanko puitepäätöksen 2001/220/YOS 2 ja 9 artiklan säännöksiä soveltaa rikosasiassa annetun lainvoimaisen tuomion (ja näin myös codice di procedura penalen (rikosprosessilaki) 444 §:n nojalla sovintoon perustuvan seuraamuksen (patteggiamento) määräämistä koskevan tuomion) täytäntöönpanomenettelyssä kehen tahansa rikoksesta vahinkoa kärsineeseen henkilöön rikoksen uhreille maksettavista korvauksista 29 päivänä huhtikuuta 2004 annetun neuvoston direktiivin 2004/80/EY 1 artiklan ja sitä seuraavien artiklojen tai muiden yhteisön oikeussääntöjen johdosta?
            
         
      (1)  EUVL L 261, 6.8.2004, s. 15.